### Beslutningstema

I denne sag skal det besluttes, om den private fællesvej på matr. nr. 2296 Skærbæk, som hidtil har givet fire ejendomme langs [adresse] adgang til offentlig vej, kan nedlægges. Matriklen er ejet af Tønder Kommune.

### Sagsfremstilling

I forbindelse med Tønder Kommunes køb af jernbanestationen i Skærbæk påtænker Tønder Kommune at nedlægge den private fællesvej, som hidtil har givet ejendommene [adresse] De nævnte ejendomme får herefter direkte adgang til offentlig vej. Der vedhæftes 2 kortbilag, som viser beliggenheden af den private fællesvej.

Tønder Kommune påtænker at nedlægge den beskrevne private fællesvej, såfremt vi ikke modtager væsentlige indsigelser imod dette.

Høring af lodsejere

Tønder Kommune vurderer, at en beslutning om nedlæggelse af den private fællesvej kun har betydning for få, kendte lodsejere. De i privatvejslovens §73 beskrevne procedurebestemmelser finder således ikke anvendelse og der er i henhold til lovens §74 givet en frist på tre uger til at fremkomme med indsigelser og ændringsforslag til den påtænkte beslutning om nedlæggelse. Der er ikke indkommet bemærkninger eller forslag om ændringer ved høringsfristens udløb den 30. maj 2022.

### Lovgrundlag

Lov om private fællesveje.

Forvaltningsloven, kap.5.

### Fagchefen for Teknik og Plan indstiller,

at Teknik- og Miljøudvalget godkender, at den private fællesvej på matr. nr. 2296 Skærbæk nedlægges.

### Beslutning

Indstillingen godkendt.